recursal/SuperWikiNEXT-32B huggingface dataset:
פרטים של פרחי החרצית
חרצית עטורה צהובה ולבנה, בנגב המערבי
**חרצית עטורה** (שם מדעי: *Glebionis coronaria* או *Chrysanthemum coronarium*, שם עממי: Crown Daisy) היא מין פרח בסוג חרצית ממשפחת המורכבים.

מאפיינים
--------

עלי הכותרת מכופפים לפנות ערב
החרצית העטורה היא בעלת קרקפות עם פרחים צינוריים במרכזן ופרחים לשוניים בהיקפן. כל פרחי הקרקפת [לךלךחלוןווןןחחחוכלטפ[צהוב]]ים-כתומים. קיים וריאנט נפוץ בעל פרחים לשוניים בהירים, שבעיקר נוטים ללבן. באופן כללי גוון הצהוב של החרציות הוא זהוב. בכל החרציות פרחי הצינור כהים יותר מפרחי הלשון. לקראת ערב נוטים פרחי ההיקף של הקרקפת כלפי מטה.

בישראל, המין פורח באביב, בחודשים פברואר עד מאי. פריחת החרציות מתחילה בחודש פברואר אך לשיאה היא מגיעה רק במרץ-אפריל. הצמח נפוץ בעיקר על אדמות עשירות בחנקן. 
החרציות הפורחות יוצרות לעיתים מרבדים צפופים צהובים הנראים למרחוק. עלי החרצית מתכופפים בלילה ומזדקפים ביום.

החרצית מושכת אליה חרקים רבים, כאשר הנפוצה שבהם היא פרחית נעמי.

שימושים
-------

### שימושים רפואיים

הערבים והדרוזים נוהגים להכין סלט מעלי החרצית.

ברפואה העממית של הבדואים נהוג לבשל עלי כותרת צהובים של החרצית במים, ולשתות את המשקה כתרופה להורדת חום, הפחתת כאבי הבטן והפסקת שלשולים.

### שימוש כקוטל חרקים

צמח החרצית מכיל חומרים הנקראים פירטרינים (pyrethrins) שהם רעילים לחרקים, וכך מגנים עליו מפני הרביבוריה. חומרים דומים משמשים בתרסיסים קוטלי חרקים שבשימוש האדם.

גלריה
-----

* Vחרצית עטורה
* מרבד חרציותמרבד חרציות
* מרבד חרציותמרבד חרציות
* חרצית עטורהחרצית עטורה
* פרחית על חרצית עטורהפרחית על חרצית עטורה
* חרצית ומוטציה שלהחרצית ומוטציה שלה
* חרציות באגמון הסופרלנד בראשון לציוןחרציות באגמון הסופרלנד בראשון לציון
* חרצית צהובה עם שוליים לבניםחרצית צהובה עם שוליים לבנים
* מרבדי חרציות מאפיינות את האביב בישראלמרבדי חרציות מאפיינות את האביב בישראל
* חרצית עטורהחרצית עטורה
* חרצית עטורה בנחל מערותחרצית עטורה בנחל מערות
* נחושתית הקוצים על חרצית עטורה, ישראלנחושתית הקוצים על חרצית עטורה, ישראל

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **חרצית עטורה** |
| ויקימינים טקסונומיה בוויקימינים: **Glebionis coronaria** |

* חרצית עטורה, באתר ITIS (באנגלית)
* חרצית עטורה, באתר NCBI (באנגלית)
* חרצית עטורה, באתר האנציקלופדיה של החיים (באנגלית)
* חרצית עטורה, באתר Tropicos (באנגלית)
* חרצית עטורה, באתר GBIF (באנגלית)
* חרצית עטורה, באתר The Plant List (באנגלית)
* חרצית עטורה, באתר IPNI (באנגלית)
* חרצית עטורה - אגדות ומידע מפורט מתוך האתר טיולים בארץ מגדיר צמחים
* מידע על חרצית השדה וערכה התזונתי באתר Tmurot
* צחי אבנור, חרצית עטורה בישראל, פליקר
**מארק קוסטה** (בהונגרית: **Márk Koszta**; נולד ב-26 בספטמבר 1996 במישקולץ שבהונגריה) הוא כדורגלן הונגרי המשחק בעמדת החלוץ בקבוצת מכבי בני ריינה מליגת העל הישראלית.

קריירת מועדונים
---------------

קוסטה גדל במחלקות הנוער של פוטנוק, קזינצברציקה ובודפשט הונבד. בשנת 2013 החל לשחק בקבוצה הבוגרת של בודפשט הונבד במסגרת ליגת העל ההונגרית. בסך הכל ערך 32 הופעות ליגה במדי המועדון, בהן הבקיע ששה שערים. ב-27 ביולי 2015 הושאל למשך עונה אחת לקישווארדה מליגת המשנה ההונגרית. הוא ערך 27 הופעות ליגה במהלך תקופת ההשאלה, בהן הבקיע תשעה שערים.

בהמשך שיחק בקבוצות מזקבשד, אויפשט וזלאגרסגי ט.א. מליגת העל ההונגרית.

ב-23 במרץ 2022 חתם באולסן יונדאי מליגת הכדורגל של קוריאה הדרומית, אך לא ערך הופעות ליגה במדי המועדון. הוא ערך חמש הופעות במדי המועדון במסגרת ליגת האלופות האסיאתית.

ב-4 בספטמבר 2022 חתם בטורפדו מוסקבה מליגת העל הרוסית. ב-5 בספטמבר ערך את הופעת הבכורה שלו במועדון, בהפסד 0–1 לרוסטוב במסגרת המחזור השמיני בליגה לעונת 2022/2023. בסך הכל ערך ארבע הופעות ליגה במדי המועדון.

ב-29 בינואר 2023 חתם במכבי בני ריינה מליגת העל הישראלית. ב-6 במאי 2023 כבש פנדל במחזור ה-32 נגד בית"ר ירושלים והעניק לקבוצה ניצחון שהשאיר את הקבוצה בליגת העל.

תארים
-----

בודפשט הונבד
* אליפות הונגריה (1): 2016/2017

קישורים חיצוניים
----------------

ויקישיתוף מדיה וקבצים בנושא **מארק קוסטה** בוויקישיתוף
* מארק קוסטה, ברשת החברתית אינסטגרם
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  МАРК КОСТА - НОВИЧОК «ТОРПЕДО» באתר הרשמי של טורפדו מוסקבה, 4 בספטמבר 2022 (ברוסית)
2. ↑  יגאל גולדשטיין, ‏רשמי: החלוץ מארק קוסטה חתם בבני ריינה, באתר ערוץ הספורט, 29 בינואר 2023
3. ↑  גיא בן זיו, ‏עונת בכורה טובה: ריינה גברה על בית"ר ושרדה, באתר ONE‏, 6 במאי 2023
ה-**Dardo** הוא נגמ"ש לחימה, שעוצב עבור צבא איטליה כתחליף לנגמ"ש ה-M113. נבנה על ידי איווקו הנמצאת ברומא. החברה אחראית למערכות הגוף וההנעה, בעוד אוטו מלרה אחראית לכלי נשק ולמערכת בקרת האש.

תיאור
-----

### חִמוּשׁ

ה-**Dardo** חמוש בעיקר בתותח האוטומטי Oerlikon KBA 25 מ"מ, אותו רובה יורה 600 כדורים לדקה, עם 200 כדורים של 7.62x51 מ"מ נאט"ו המאוחסנים בצריח. ישנם גם 2 מקלעים בצריח, אחד מורכב באופן חד צירי (באנגלית: Coaxial) עם התותח הראשי. ישנם גם 5 חרכי ירי, 2 בצד ימין, 2 בצד שמאל, ואחד בצד האחורי. דרכם יוכלו החיילים להשתמש בנשקם האישי בשעת הצורך.  

בקרת האש מסופקת על ידי the Galileo Avionica Hitfist integrated fire control system, שיכולה למדוד את מהירות המטרה ואת המרחק ממנה. למפקד ניתנים 6 פריסקופים, שנותנים לו לראות שדה ראייה של 360°. ניתן לצייד את כיפת הצריח עם כוונת פנורמית מיוצבת. בנוסף, לייזר מאתר טווחים ומדמה תרמי ניתנים לתותחן. למפקד יש מוניטור שמראה את נקודת המבט של מערכת ראיית הלילה של התותחן.  

כדי להתמודד עם איומים כבדים ניתן להתקין שני טילי נ"ט מסדרת ספייק או טאו, משני צדדי הצריח (אחד לכל צד). הטווח המרבי של טילים אלו הוא בערך 4 ק"מ.  

### הגנות

גוף ה-**Dardo** בנוי מסגסוגת אלומיניום מרותכת עם תוספת של לוחות שריון מפלדה להגנה מוגברת. מעל הקשת הקדמית, הרכב מוגן מקליעי APDS 25 מ"מ. שריון הצד מגן מקליעי API 14.5 מ"מ. 4 משגרי רימוני עשן 80 מ"מ מותקנים מכל צד של הצריח.  

### הנעה

ה-**Dardo** ממונע על ידי V6 turbo-charged after-cooled diesel engine איווקו המספק 512 כוח סוס (382.2 קילוואט). הוא מניע מערכת הילוכים אוטומטית שעוצבה על ידי ZF Friedrichshafen. ומיוצר באישור של איווקו. למערכת ההולכה יש 4 הילוכים קדימה ו-2 הילוכים לאחור, ומשלב את מערכ ההיגוי ואת המעכב ההידראולי.  

ציוד הריצה (באנגלית: running gear) מורכב מ-6 גלגלי כביש מרופדים בגומי, עם 3 גלגלי החזרה בכל צד ומסלולים מסוג מחבר. המתלה מורכב ממוט פיתול, פגוש ובולם זעזועים הידראולי בכל אחת מזרועות המתלה. ישנם גם בלמי דיסק הכוננים הסופיים (באנגלית: final drives) שנשלטים על ידי מעכב הילוכים המספק את הבלימה.  

בזכות דברים אלו ה-**Dardo** יכול להגיע למהירות של למעלה מ-70 קמ"ש, לתמרן על שיפועים של יותר מ-60% ולחצות מים עד לעומק של 1.5 מ'.

גרסאות עתידיות
--------------

דגמי ה-**Dardo IFV** המשרתים כרגע בצבא איטליה הותאמו עם צריח נגמ"ש לחימה "Hitfist". השלדה של נגמ"ש לחימה זה מיועדת להיות דגם בסיס למשפחה של כלי רכב שיכללו נושא מרגמה 120 מ"מ, רכב שליטה ובקרה, אמבולנס וטנק קל עם תותח צריח 105 מ"מ.

היסטוריית קרבות
---------------

נגמ"ש לחימה זה הוצב עם הצבא האיטלקי כחלק מהתרומה האיטלקית למלחמת עיראק ב-2004. בנוסף ישנם כמה המשמשים את כוח יוניפי"ל.

מפעילים
-------

איטליהאיטליה איטליה - 200 יחידות (משרתים במספר גדודים שונים)

ראו גם
------

* פומה (נגמ"ש גרמני)
* BMP-3
* בראדלי

קישורים חיצוניים
----------------

ויקישיתוף מדיה וקבצים בנושא **דרדו** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* האתר הרשמי של חברה איווקו
* Globalsecurity.org
**לנתיבות ישראל** הוא קורפוס מאמרי הגות ומחשבה בנושאים שונים אותם כתב הרב צבי יהודה הכהן קוק המאוגדים בשני כרכים. את המאמרים ליקט הרב בעצמו, ולכן הספר נחשב למפתח בהכרת והבנת תורת הרב צבי יהודה.

עבודת העריכה
------------

בכסלו ה'תשכ"ז (1967) הדפיס הרב צבי יהודה קובץ מאמרים שכתב במהלך חייו בהוצאת מנורה. אביו, הרב אברהם יצחק קוק, הורה לו שנים לפני כן לפרסם את מאמריו בקובץ אחד. הוא בחר לקרוא לקובץ "לנתיבות ישראל". לאחר כ-12 שנים הוציא הרצי"ה בשנת ה'תשל"ט את חלק ב' של הספר. הספרים נדפסו שנית במהדורה המקורית בשנת ה'תשנ"ז בירושלים, בחלוקה מחדש ל-3 כרכים, כאשר הכרך השני חולק לשניים.

בשנת ה'תשס"ב, 20 שנה לאחר פטירת הרצי"ה, יצאו הספרים במהדורה חדשה בהוצאת "מאבני המקום" שע"י ישיבת בית אל בראשות הרב זלמן ברוך מלמד, מתלמידי הרצי"ה. ההוצאה, בראשות הראל כהן, עברה מחדש על המאמרים גם במקום פרסומם המקורי, ותיקנה שגיאות על פי כתבי יד והתייעצות עם מכירי תורת הרצי"ה. בנוסף המאמרים נוקדו ומוספרו לפי סדר פרסומם.

תוכן הספר
---------

### כרך א'

הכרך הראשון מכיל את עיקרי תורתו האמונית של הרצי"ה ונערכו על ידו לפי סדר כתיבתם הכרונולוגי. בכרך זה 54 מאמרים העוסקים בעיקר בנושאי ארץ ישראל, הגאולה, ומהותו של הדור.

### כרך ב'

כרך זה יצא באחרית ימיו של הרצי"ה והוא שונה מהכרך הראשון. בכרך הראשון הרצי"ה ביצע עבודת עריכה אחידה ויסודית בעוד שהכרך השני היה מסודר פחות. רבים מהפערים בין הכרכים נערכו מחדש בהוצאה המחודשת של מאבני המקום. הכרך השני לא נערך לפי סדר כרונולוגי של כתיבת המאמרים, אלא מחולק ל-4 שערים לפי נושאים: אישים, בירורי הלכה, מאמרים, בהלכות ציבור, סך הכל 115 מאמרים.

קישורים חיצוניים
----------------

* שיעורים בספר באתר ישיבה
* שיעורים בספר באתר ערוץ מאיר
* המהדורה הראשונה של הספר באתר אוצר החכמה

הערות שוליים
------------

1. ↑  מתוך הקדמת הרב צבי יהודה לספר
2. ↑  הקדמת העורך, לנתיבות ישראל ב', עמ' 17, הוצאת מאבני המקום
**קאופמן גייסט** (באנגלית: **Kaufman Geist**; ‏5 בפברואר 1895 – 21 באפריל 1948) היה אתלט יהודי-אמריקאי, אלוף ארצות הברית (1921), סגן אלוף ארצות ה ברית (1923) וזוכה מדליית ארד (1922), שייצג את ארצות הברית במשחקים האולימפיים (אנטוורפן 1920) וסיים במקום 12 בקפיצה משולשת.

ביוגרפיה
--------

גייסט נולד וגדל בברוקלין, ניו יורק ועבד כרואה חשבון בניו יורק.

### 1920

באליפות ארצות הברית שנערכה בקיימברידג' ב-16 ביולי 1920 הוא זכה במדליית ארד בקפיצה משולשת בתוצאה של 14.03 מטר. בשלב המוקדמות הוא קבע תוצאה של 14.21 מטר. באולימפיאדת אנטוורפן שנערכה ב-19 באוגוסט הוא סיים במקום 12 בתוצאה של 13.52 מטר.

### 1921

בתחרות שנערכה בג'רזי סיטי ב-19 ביוני 1921 הוא קבע תוצאה של 14.27 מטר.

#### אלוף ארצות הברית

באליפות ארצות הברית שנערכה בפסדינה, קליפורניה ביולי אותה שנה הוא זכה במדליית זהב בקפיצה משולשת בתוצאה של 14.10 מטר.

### 1923

באליפות ארצות הברית שנערכה בשיקגו, אילינוי ב-1 בספטמבר 1923 הוא זכה במדליית כסף בקפיצה משולשת בתוצאה של 14.10 מטר. שבוע לאחר מכן, בתחרות שנערכה בניו יורק ב-8 בספטמבר הוא קבע תוצאה של 14.39 מטר

### 1924

בתחרות שנערכה בניו יורק ב-7 ביוני 1924 הוא קבע שיא אישי חדש של 14.46 מטר. באליפות ארצות הברית שנערכה בווסט אורנג', ניו ג'רזי בספטמבר אותה שנה הוא סיים במקום רביעי בתוצאה של 13.21 מטר.

### 1925

בתחרות שנערכה בטרוורס איילנד, ניו יורק ב-20 ביוני 1925 הוא קבע תוצאה של 14.18 מטר

קישורים חיצוניים
----------------

* קאופמן גייסט, באתר olympedia.org
* קאופמן גייסט, באתר Track and Field (גברים)
* אליפות ארצות הברית בקפיצה משולשת, באתר *Track and Field Statistics* (באנגלית)
* International Jewish News, באתר Newspapers.com, St. Louis, Missouri, Mar 28, 1924, Page 6 (באנגלית)
**פנלופה פיצג'רלד** (17 בדצמבר 1916, לינקולן, אנגליה – 28 באפריל 2000, לונדון, אנגליה) הייתה סופרת, משוררת, ומסאית בריטית. בשנת 2008, נכללה ברשימת "50 הסופרים הבריטיים הגדולים מאז 1945" של הטיימס. בשנת 2012, האובזרבר מנה את הרומן האחרון שלה, "הפרח הכחול", כ"אחד מעשרת הרומנים ההיסטוריים הטובים ביותר". בשנת 1979 היא זכתה בפרס בוקר עבור ספרה Offshore.

ביוגרפיה
--------

פנלופה פיצג'רלד נולדה בשם פנלופה מרי נוקס (Knox) בלינקולן, אנגליה, למשורר אדמונד ואלפי נוקס, לימים עורך כתב העת פאנץ', ולכריסטינה היקס, בתו של הבישוף של לינקולן, ואחת הנשים הראשונות שהורשו ללמוד באוניברסיטת אוקספורד.

פנלופה הייתה אחייניתם של התאולוג ומחבר ספרי המתח רונלד נוקס, מפצח הצפנים דילי נוקס, חוקר המקרא וילפרד נוקס, והסופרת ויניפרד פק.

פיצג'רלד כתבה לימים, בביוגרפיה בשם "האחים נוקס": "כשהייתי צעירה לקחתי את אבי ושלושת אחיו כמובנים מאליהם, ולא עלה על דעתי שלא כל המבוגרים דומים להם. לימים גיליתי שאין זה כך, ומעולם לא הצלחתי להתרגל לזה. אמנם הם היו חריגים, אבל עודני חושבת שהם צדקו, ואם העולם לא השלים עמם, אני איני משלימה עם העולם."

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **חנות ספרים (ספר)** |

* פנלופי פיצג'רלד, באתר אנציקלופדיה בריטניקה (באנגלית)
* פנלופי פיצג'רלד, באתר "Find a Grave" (באנגלית)   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. ↑  אלן הולינגהרסט, עלייתה של פנלופה פיצג'רלד (אנגלית), The New York Review of Books, כרך 61, גיליון 19.
2. ↑  50 הסופרים הבריטים הגדולים מאז 1945 באתר הטיימס (אנגלית)
3. ↑  10 הרומנים ההיסטוריים הטובים ביותר באתר הגרדיאן, 13 במאי 2012
4. ↑  ג'ני טרנר, ביקורת על ביוגרפיה על פיצג'רלד מאת הרמיוני לי, בתוך ה-London Review of Books,‏ 19 בדצמבר 2013.
5. ↑  פנלופה פיצג'רלד, **האחים נוקס**, הוצאת Counterpoint, ‏ 2000, ISBN 1582430950.
מטוס הDC-3 דקוטה של החברה בשנת 1953
**אגל אזור** (בצרפתית: **Société Aigle Azur Transports Aériens**) הייתה חברת תעופה צרפתית שבסיסה הראשי נמצא בנמל התעופה אורלי שליד פריז. החברה הפעילה טיסות ליעדים בצפון אפריקה כמו אלג'יריה, מרוקו ומאלי וליעדים באירופה - רוסיה, גרמניה, איטליה ופורטוגל. במזרח התיכון טסה החברה ללבנון, באסיה לסין ובדרום אמריקה לברזיל. כן החברה הפעילה טיסות שכר ושירות טיסות מטען.

תולדות החברה
------------

החברה הוקמה באפריל 1946 על ידי סילבאן פלוארה (Sylvain Floirat) בשם אגל אזור, והייתה אחת מחברות התעופה הראשונות שהיו בבעלות פרטית לאחר מלחמת העולם השנייה. בין השנים 1946 ל-1955 הפעילה החברה צי גדול של מטוסי DC-3 דקוטה.

בתחילת שנות ה-50 הפעילה החברה טיסות סדירות ליעדים קרובים באסיה ובצפון אפריקה.

ב-1970 החברה הפכה לחברת תעופה אזורית ושינתה את שמה ללוקאס תעופה (Lucas Aviation) ובהמשך שינתה את שמה ללוקאס אגל אזור.

בחודש מאי 2001 רכשה חברת "Groupe GOFAST" את חברת התעופה והחזירה את שמה לשם המקורי אגל אזור. מנהל החברה החליף את מטוסי הבואינג 737 של החברה במטוסים ממשפחת האיירבוס A320. כיום עובדים בחברה כ-450 עובדים.

בשנת 2012 רכשה חברת החזקות סינית בשם HNA Group חצי ממניות החברה, בשנת 2017 רכש דייוויד נילמן, איש עסקים אשר ברשותו נמצאות החזקות במספר חברות תעופה, 32% מהמניות הנותרות.

צי המטוסים
----------

צי המטוסים של החברה נכון לדצמבר 2018:

| כלי טיס | בצי | בהזמנה | נוסעים | הערות |
| --- | --- | --- | --- | --- |
| J | Y | סה"כ |
| איירבוס A320-200 | 8 | — | — | 174 | 174 |  |
| 36 | 138 | 174 |
| איירבוס A330-200 | 2 | 1 | 19 | 268 | 287 |  |
| סה"כ | 10 | 1 |  |

תאונות ותקריות
--------------

ב-10 בינואר 2008 פגע מטוס החברה מדגם איירבוס A321 עם הזנב במסלול בזמן הנחיתה בשדה התעופה שבאלג'יר. איש מהנוסעים לא נפגע.

קישורים חיצוניים
----------------

ויקישיתוף מדיה וקבצים בנושא **אגל אזור** בוויקישיתוף
* אתר האינטרנט הרשמי של אגל אזור

הערות שוליים
------------

1. ↑  פרטי צי המטוסים של אגל אזור, באתר airfleets.net (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15603454n (data)
* VIAF: 142344398
* WorldCat: viaf-142344398

 |
**המכון לחקירת תאונות אוויריות** (בראשי תיבות: **ÚZPLN**, מתוך **Ústav pro odborné zjišťování příčin leteckých nehod**) היא הסוכנות הממשלתית בצ'כיה החוקרת תאונות תעופה. מטה המכון ממוקם בלטאני, הרובע ה-18 בפראג.

היסטוריה
--------

ב-14 באוקטובר 2002 קיבלה ממשלת צ'כיה את החלטה מספר 600, שאישרה את תקנון המכון ומינתה את פאבל שטרבל למנהל הראשי של הסוכנות. המכון החל לפעול ב-1 בינואר 2003. קודם לכן לרשות התעופה האזרחית היו יכולות חקירת תאונות.

המכון הוקם במקור בשם *Ústav pro odborně technické zjišťování příčin leteckých nehod* מינואר 2003. ביולי 2006 שונה שמו ("odborné" במקום "odborně technické") לשמו הצ'כי הנוכחי.

קישורים חיצוניים
----------------

* אתר האינטרנט הרשמי של המכון לחקירת תאונות אוויריות (באנגלית)

הערות שוליים
------------

1. ↑  "Contacts." Air Accidents Investigation Institute. Retrieved on 15 February 2012. "Beranových 130, Prague, Czech Republic ZIP Code 19900"
2. ↑  "nasa.htm." Air Accidents Investigation Institute. 12 August 2004. Retrieved on 26 February 2012.
3. 1 2  History, ÚZPLN
4. ↑  "aaii.gif." Air Accidents Investigation Institute. 5 January 2005. Retrieved on 26 February 2012.

|  |  |
| --- | --- |
| בקרת זהויות עריכת הנתון בוויקינתונים | 
* NKC: kn20100629008
* VIAF: 147063295
* WorldCat (עם VIAF): 147063295

 |
**שמואל ישכר רוזנגרטן** (ט' באלול תרצ"ב, ספטמבר 1932 – ט' באייר ה'תש"ף, מאי 2020) היה רב אשכנזי וחבר מערכת הכשרות בד"ץ מחזיקי הדת.

ביוגרפיה
--------

נולד בציריך שבשווייץ, לאברהם דוד ולבריינדל יוטא רוזנגרטן. נקרא 'שמואל ישכר' על שם אבי אמו, רבי שמואל יששכר שטארק רב אב בית דין בוטשאטש וויז'ניצא, מחבר ספר 'אבני שיש' ופירוש על ספר תיבת גמא להפמ"ג ועוד ספרים. בגיל שנתיים נפטרה אמו, ואביו נישא בשנית.

למד בישיבת קאפעלן שבבלגיה, אצל הרב יצחק דוב קופלמן. בשנת תשי"א עלה לישראל ולמד בישיבת ישיבת חברון כנסת ישראל אצל הרב יחזקאל סרנא שהעניק לו היתר הוראה. כשנתיים לאחר מכן עבר ללמוד בישיבת בעלזא בירושלים.

לאחר נישואיו לשושנה בת משה מעד, למד בכולל של הרב יוסף דוב הלוי סולובייצ'יק. בשנת תשכ"ג החל לשמש כמשיב בישיבת גדולה של בעלז בירושלים ובשנת תש"ל החל לשמש כר"מ.

בשנת תשמ"ט התמנה על ידי האדמו"ר מבעלזא לכהן כחבר בד"ץ מחזיקי הדת, ולראש ישיבה גדולה בעלז וראש כל הישיבות של החסידות.

היה חבר בוועד הישיבות וחבר נשיאות במפעל הש"ס העולמי.

בשנת תשנ"ג יצא ספר שיעורים כלליים שלו במסכת גיטין.

במוצאי שבת ט' באייר תש"ף התמוטט בביתו בשכונת קריית בעלז ונפטר. מסע הלווייתו התחיל בבית הלוויות שמגר, בהשתתפות בני המשפחה המצומצמת, לעבר קריית בעלז, ארונו הוכנס לרחבת בית המדרש הגדול, שם נערך מסע ההספדים בראשות אדמו"ר מבעלז. נקבר בחלקת קהל מחזיקי הדת במעלות הר המנוחות בירושלים.

### חייו האישים

לרב 3 בנים ו-2 בנות:

* הרב **יצחק עוזר**, ראש ישיבה לצעירים של חסידי בעלז וראש כולל "לומדי הש"ס" בלונדון, נפטר בשנת ה'תשע"ג לאחר התקף לב
* הרב **מאיר**, כיהן ר"מ בישיבת בעלזא בירושלים, לאחר פטירת אביו מונה לראש ישיבת 'דובר שלום' בעלז באשדוד
* חתנו הרב **דובער קרניאול**, ר"מ בישיבת בעלזא בטלז סטון
* חתנו, הרב **דובער שטרן**, ראש כולל בעלזא בירושלים

הערות שוליים
------------

1. ↑  משה ויסברג, אבל כבד: הגאון רבי שמואל רוזנגרטן זצוק"ל ראש ישיבות בעלזא, באתר בחדרי חרדים, 2 במאי 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313200505171
* VIAF: 298419537
* WorldCat (עם VIAF): 298419537

 |
**קרן קגרליצקי** (נולדה ב-23 בנובמבר 1991) היא מנצחת ישראלית.

ביוגרפיה
--------

נולדה לאם טכנאית MRI ואב איש עסקים. גדלה בירושלים. החלה את לימודי הפסנתר בגיל 7 והתחנכה בקונסרבטוריון של האקדמיה למוסיקה ולמחול בירושלים אצל יצחק קוסוב ושושנה כהן.

לאחר השירות הצבאי למדה תואר ראשון בקומפוזיציה באקדמיה למוסיקה ולמחול בירושלים, במסלול קומפוזיציה רב תחומית ובמסלול ניצוח תזמורות. תלמידתם של מנחם ויזנברג, אבנר בירון, סטנלי ספרבר ואיתן גלוברזון. כיום משלימה תואר שני בניצוח באוניברסיטה לאמנויות בברלין.

ניצחה על הקאמרטה הישראלית ירושלים, התזמורת הקאמרית הישראלית, התזמורת הסימפונית של ברטאן (צרפת) ותזמורת בית האופרה של פלרמו. בנוסף עמדה בראש התזמורת הפילהרמונית של ה-BBC בקונצרט מיוחד לחג המולד. ניצחה על מקהלה בקריה האקדמית אונו ועבדה בתור מנהלת מוזיקלית של התזמורת הסימפונית של תיכון האקדמיה למוסיקה ולמחול בירושלים.

משנת 2023 היא משמשת בתור המנצחת והמנהלת המוזיקלית של התזמורת הסימפונית ע"ש מנדי רודן באקדמיה למוסיקה ולמחול בירושלים.

היא משמשת כמנצחת בית ומשנה למנהל המוזיקלי בתזמורת סימפונט רעננה ועוזרת מנצח עבור עומר מאיר ולבר בתזמורת הפילהרמונית של ה-BBC. יחד עם תזמורת סימפונט רעננה שיתפה פעולה עם האמנים אנריקו מסיאס וסוזן וגה. במסגרת פרויקט "פעמה" הופיעה בקונצרטים מודרכים לילדים בבתי ספר בישראל.

זוכת מלגת הצטיינות בשנת 2015, וזוכת מלגת קרן התרבות אמריקה-ישראל בניצוח לשנים 2018–2019.

עוסקת בניצוח, הלחנה, ניהול מוזיקלי, עיבודים מוזיקליים ותזמור. מתגוררת בברלין.

מעונת 2022/23 מכהנת קגרליצקי כמנצחת הבית של פולקסאופר של וינה.

קישורים חיצוניים
----------------

* קרן קגרליצקי, ברשת החברתית פייסבוק
* קרן קגרליצקי, ברשת החברתית אינסטגרם
* קרן קגרליצקי, סרטונים בערוץ היוטיוב
* קרן קגרליצקי, אתר סימפונט רעננה
* קרן קגרליצקי: איך הפכה ילדה שכמעט ויתרה על שיעורי פסנתר למנצחת מצליחה?, באתר onlife, ‏2018
* חדשות הלילה | 11.03.19 (ראיון עם קרן קגרליצקי), סרטון בערוץ "כאן חדשות", באתר יוטיוב
* קונצרט עד הבית | תזמורת סימפונט רעננה, באתר כאן – תאגיד השידור הישראלי, 25 באוגוסט 2020, קונצרט בניצוחה של קרן קגרליצקי
* אתר למנויים בלבד חגי חיטרון, איך לשמור על קהל בלי קונצרטים?, באתר הארץ, 24 באוגוסט 2020
**אשרת בכר** (נולדה ב-1978) היא קצינה בצה"ל, בדרגת סגן אלוף (מיל'), אשר שירתה בתפקידה האחרון כסגנית יועצת הרמטכ"ל לענייני מגדר. בכר היא האישה הראשונה בצה"ל שמונתה לתפקיד מפקדת גדוד קרבי.

ביוגרפיה
--------

נולדה וגדלה בפתח תקווה, כבת בכורה במשפחה של שלושה ילדים.

התגייסה לצה"ל בשנת 1996 ושירתה כקשתית במודיעין שדה (כיום: חיל האיסוף הקרבי), שהיה התפקיד הקרבי ביותר שהיה פתוח לנשים באותה התקופה. ארבעה חודשים אחרי גיוסה יצאה לקורס קצינות. במהלך שירותה הצבאי מילאה שורת תפקידים ביניהם מפקדת פלוגה בגדוד נשר, ראש מדור שילוב נשים במטה יועצת הרמטכ"ל לענייני נשים (כיום: יוהל"ם), קצינת אג"ם של בית הספר לאיסוף קרבי, וראש מדור תצפיות.

בדצמבר 2013 הוחלט על מינויה לתפקיד מפקדת גדוד האיסוף הקרבי איתם, תפקיד אליו נכנסה באופן רשמי בקיץ 2014, במהלך מבצע צוק איתן. בכך הפכה אשרת בכר לקצינה הראשונה שמונתה לתפקיד מפקדת גדוד קרבי בצה"ל. בתפקידה זה פיקדה על גדוד האיסוף הקרבי בגזרה הדרומית של משולש הגבולות ישראל-מצריים-ירדן. במסגרת תפקידה זה העלתה את הכשירות של פלוגת הלוחמות, הגבירה את הקושי באימונים, הובילה הטמעת אמצעי לחימה חדשים וטיפלה בתנאי השירות של התצפיתניות.

בשנת 2016 סיימה את תפקידה כמג"דית והחלה בתפקיד סגנית יועצת הרמטכ"ל לענייני מגדר. בתפקידה זה היא עוסקת בסוגיות של שוויון מגדרי וטיפול בחיילים ובחיילות שנפגעו פגיעה מינית, וכן מייצגת את צה"ל בדיונים בכנסת בכל התחומים הקשורים לסוגיות של מגדר.

באוגוסט 2020 השתחררה מצה"ל.

במרץ 2021 עד ספטמבר 2022 מתמחה בפרקליטות פלילים מחוז מרכז.
בפברואר 2023 התגייסה למשטרת ישראל כתובעת משטרתית.

השכלה
-----

בכר יצאה ללימודים באוניברסיטה במסגרת שירותה הצבאי, והיא בוגרת תואר ראשון בפסיכולוגיה, סוציולוגיה וקרימינולוגיה ותואר שני במשפטים. נכון לשנת 2019 היא משלימה תואר ראשון נוסף במשפטים.

לפני קבלת הפיקוד על גדוד איתם השלימה קורס פיקוד ומטה (פו"מ) גלילות.

חיים אישיים
-----------

בכר גרושה מאוהד בכר, גם הוא קצין קרבי בשירות קבע, ולשניים בת משותפת.

קישורים חיצוניים
----------------

* יומן עם איילה חסון, "אמי הגנרלית"; על סא"ל אושרת בכר, המג"דית הקרבית הראשונה בצה"ל, יוטיוב, 31 בינואר 2015
* 47 סא"ל אשרת בכר מפקדת גדוד איתם, באתר גלובס, 8 בספטמבר 2015
* יואב זיתון ורעות רימרמן, תצפיתניות התלוננו על מחסור במים. המג"דית סימסה להורים: "הבעיה נפתרה", באתר ynet, 24 במאי 2016
* אלמה קינן, מערכת אתר צה"ל, ישנן בנות: המג"דית שעשתה היסטוריה תולה את המדים אחרי 25 שנה, אתר צה"ל, 28 באוגוסט 2020

הערות שוליים
------------

1. ↑  מתן חצרוני, ‏לראשונה: מג"דית קרבית מונתה בצה"ל, באתר ‏מאקו‏, 1 בינואר 2014
2. ↑  גילי כהן, לראשונה תתמנה קצינה לפקד על גדוד קרבי בצה"ל, באתר הארץ, 1 בינואר 2014
3. ↑  המג"דית הקרבית הראשונה בצה"ל, באתר ישראל היום, ‏1 בינואר 2014
4. ↑  "בבית מחכה לי ילדה אחת. פה אני אחראית על 550 חיילים. זו שליחות", באתר ידיעות אחרונות, ‏30 בינואר 2015(הקישור אינו פעיל, יוני 2020)(הקישור אינו פעיל)
5. ↑  אחרי שירות קרבי: אשרת בכר מקדמת שוויון בין נשים לגברים בצה"ל, באתר מיינט ראש העין, ‏8 במרץ 2019 (ארכיון)
**הקורפוס השלישי** (בגרמנית: **III. Armeekorps**) היה קורפוס של הורמאכט שלחם במלחמת העולם השנייה.

היסטוריה
--------

הקורפוס הוקם בברלין ב-1 באוקטובר 1934 בשם "הקורפוס השלישי", וב-1 באוקטובר 1935 מונה למפקדו ארווין פון ויצלבן, שהוחלף ב-16 בנובמבר 1938 על ידי קורט האזה.

בפרוץ המלחמה לחם הקורפוס ה-3 בפלישה לפולין, כחלק מהארמייה הרביעית במסגרת קבוצת ארמיות צפון. במהלך המערכה על צרפת לחם הקורפוס כחלק מהארמייה ה-12 במסגרת קבוצת ארמיות A, וב-14 בנובמבר 1940 מונה קורט פון גרייף למפקד הקורפוס. ב-15 בינואר 1941 מונה אברהרד פון מקנזן למפקד הקורפוס, וב-21 במרץ 1941 הפך הקורפוס לקורפוס ממונע. במבצע ברברוסה לחם הקורפוס כחלק מקבוצת הפאנצר הראשונה, במסגרת קבוצת ארמיות דרום, והשתתף עמו בקרב קייב ובקרב חרקוב הראשון. ב-31 במרץ 1942 העביר פון מקנזן את הפיקוד על הקורפוס ללאו גייר פון שוופנבורג ויצא לחופשה קצרה, וב-20 ביולי 1942 חזר לפקד על הקורפוס שבינתיים הפך לקורפוס פאנצר, ופיקד עליו במהלך מתקפת הקיץ ובכלל זה בקרב חרקוב השני. ב-2 בינואר 1943 מונה הרמן בריית למפקד הקורפוס, ופיקד עליו במהלך קרב קורסק כחלק מפלגת הארמייה קמפף, ולאחר מכן כחלק מארמיית הפאנצר הרביעית, ובספטמבר הועבר הקורפוס תחת פיקוד הארמייה השמינית. ב-20 באוקטובר 1943 מונה היינץ ציגלר למפקד הקורפוס, וב-25 בנובמבר 1943 החליפו פרידריך שולץ. ב-9 בינואר 1944 חזר הרמן בריית לפקד על הקורפוס, ובמרץ הועבר הקורפוס תחת פיקוד ארמיית הפאנצר הראשונה. ב-31 במאי מונה דיטריך פון זאוקן למפקד הקורפוס, וב-29 ביוני 1944 שוב חזר הרמן בריית לפקד על הקורפוס. באוגוסט 1944 הועבר הקורפוס תחת פיקוד ארמיית הפאנצר הרביעית, ובאוקטובר 1944 הועבר הקורפוס תחת פיקוד הארמייה השישית, עימה לחם בקרבות בהונגריה ובאוסטריה עד סוף המלחמה.

מפקדים
------

* ארווין פון ויצלבן (1 באוקטובר 1935 - 16 בנובמבר 1938)
* קורט האזה (16 בנובמבר 1938 - 14 בנובמבר 1940)
* קורט פון גרייף (14 בנובמבר 1940 - 15 בינואר 1941)
* אברהרד פון מקנזן (15 בינואר 1941 - 31 במרץ 1942)
* לאו גייר פון שוופנבורג (31 במרץ 1942 - 20 ביולי 1942)
* אברהרד פון מקנזן (20 ביולי 1942 - 2 בינואר 1943)
* הרמן בריית (2 בינואר 1943 - 20 באוקטובר 1943)
* היינץ ציגלר (20 באוקטובר 1943 - 25 בנובמבר 1943)
* פרידריך שולץ (25 בנובמבר 1943 - 9 בינואר 1944)
* הרמן בריית (9 בינואר 1944 - 31 במאי 1944)
* דיטריך פון זאוקן (31 במאי 1943 - 31 בינואר 1943)
* הרמן בריית (29 ביוני 1944 - 8 במאי 1945)

סדר הכוחות
----------

### המערכה בפולין

במערכה בפולין כלל הקורפוס את היחידות הבאות:

* הדיוויזיה ה-50
* חטיבת "נצה"

### המערכה בצרפת

במערכה על צרפת כלל הקורפוס את היחידות הבאות:

* הדיוויזיה ה-3
* הדיוויזיה ה-23
* הדיוויזיה ה-52

### מבצע ברברוסה

במבצע ברברוסה כלל הקורפוס את היחידות הבאות:

* דיוויזיית הפאנצר ה-13
* דיוויזיית הפאנצר ה-14
* הדיוויזיה הממונעת ה-25

### קרב קורסק

בקרב קורסק כלל הקורפוס את היחידות הבאות:

* דיוויזיית הפאנצר ה-6
* דיוויזיית הפאנצר ה-7
* דיוויזיית הפאנצר ה-19
* הדיוויזיה ה-168

### הקרבות בהונגריה

במהלך הקרבות בהונגריה כלל הקורפוס את היחידות הבאות:

* הדיוויזיה ההונגרית ה-25
* דיוויזיית הפאנצר ה-3
* דיוויזיית הפאנצר ה-1
* דיוויזיית הפאנצר ה-23

קישורים חיצוניים
----------------

* הקורפוס ה-3 באתר lexikon-der-wehrmacht (בגרמנית)
* קורפוס הפאנצר ה-3 באתר lexikon-der-wehrmacht (בגרמנית)
**פרדיננד דרייפוס** (בצרפתית: **Ferdinand Dreyfus**;‏ 5 במאי 1849 – 15 ביולי 1915) היה משפטן, עורך, היסטוריון ופילנתרופ יהודי-צרפתי. בין השנים 1909–1915 כיהן כסנטור.

ביוגרפיה
--------

נולד בפריז למשפחה יהודית. אחרי לימודיו עסק בעריכת דין. לאחר מכן היה עורך העיתון "Le Siècle" ("המאה"). ב־14 במרץ 1880 נבחר לפרלמנט בבחירות מקדימות לקנטון של רמבוייה (Rambouillet). בשנת 1881 הצטרף למפלגת "האיחוד הרפובליקני". היה ידיד אישי של לאון גמבטה. בשנת 1885 הוא התמודד ברשימה הרפובליקנית, אך לא נבחר.

דרייפוס היה בעל הון ובבעלותו היו מספר אחוזות בצרפת. הוא התמנה לקונסול כללי של Seine-et-Oise שבקנטון רמבוייה, וכיהן בו כמזכיר המועצה.

דרייפוס היה היסטוריון וחיבר יצירות ומחקרים היסטוריים שונים, חלקם זכו בפרסים. בשנים 1907–1908 הרצה בסורבון בנושאי מחקריו.

בין השנים 1900–1908 היה נשיא "האגודה ההיסטורית של מהפכת 1848".

בשנת 1906 התמודד דרייפוס בבחירות לסנאט הצרפתי, אך לא נבחר. בינואר 1909 נבחר דרייפוס לסנאטור מטעם Seine-et-Oise. הוא הצטרף ל"איחוד הרפובליקני". היה סגן הנשיא של מועצת בתי הכלא וחבר המועצה העליונה של החינוך הציבורי.

בתחילת מלחמת העולם הראשונה הוצע לו תפקיד מיניסטריאלי, אך הוא דחה אותו.

הוא נפטר בשנת 1915 בפריז, בגיל שישים ושש. הותיר שני בנים, ז'אק וצ'ארלס פרדיננד-דרייפוס.

פרסומיו
-------

 פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: מובא באנגלית, אף ששפת המקור היא צרפתית. ראו רשימת הפרסומים בצרפתית כאן.

* Vauban, economist,Leon Foucher prize, 1886
* Studies and Speeches 1887
* International Arbitration, 1888
* Social Missions and historical studies, Fabien prize, 1890
* A former philanthropist: La Rochefoucauld-Liancourt 1901
* The republican school and feminine patronage, 1902
* Assistance on the Legislative Assembly and the Convention, 1905
* Assistance on the Republic from 1848 to 1907 Municipal Public Library, 1907

קישורים חיצוניים
----------------

ויקישיתוף מדיה וקבצים בנושא **פרדיננד דרייפוס** בוויקישיתוף
* האנציקלופדיה היהודית
* באתר הסנאט הצרפתי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294225205171
* BnF: cb11900601v (data)
* CANTIC: a11397573
* CiNii: DA07505071
* GND: 129616451
* ISNI: 0000 0001 1071 4056
* LCCN: no2005040832
* Léonore: 140156
* NKC: jn19990001873
* NTA: 111943728
* RERO: 02-A000052952
* SUDOC: 026837250
* VIAF: 76314815
* WorldCat: lccn-no2005040832

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פרדיננד דרייפוס"**.
הרב **רפאל בנימין לוין** (י"א בכסלו תרפ"ה, 8 בדצמבר 1924 - ו' באייר תשס"ב, 18 באפריל 2002) היה רב מרכז ירושלים ודיין בבית דין צדק אשכנזים פרושים בירושלים, מנהל רוחני של ישיבת בית אריה, ורב בית הכנסת זהרי חמה בירושלים.

קורותיו
-------

נולד בירושלים, לרב אריה לוין, ולרבנית צפורה (נכדתו של הרב חיים יעקב שפירא). למד בישיבת עץ חיים, והיה מקורב לראש הישיבה הרב איסר זלמן מלצר. לאחר מכן למד בישיבת חברון, ומשם עבר לישיבת לומז'ה בפתח תקווה. נישא להענא ליבא (אהובה), בתו של הרב חיים שרגא פייבל פרנק, רבה של שכונת ימין משה. לאחר נישואיו למד בישיבת מיר בירושלים.

לאחר חתונתו היה מגיד שיעור בישיבת עץ חיים. כאשר ייסד אביו את ישיבת בית אריה התמנה כמנהל רוחני ושימש בתפקידו עד פטירתו. לאחר פטירת חמיו נתמנה לרשת את מקומו כדיין בבית דין צדק אשכנזים פרושים בירושלים.

נפטר בשנת תשס"ב, ונקבר בבית הקברות סנהדריה. הרב מרדכי אליהו ספד לו באמרו "משמת - הסתלקה ענווה מישראל"[דרוש מקור]. לאחר פטירתו יצא לזכרו ספר הזיכרון "תפארת רפאל".

היה אב לחמישה בנים וחמש בנות. בין בניו הרב דוד לוין, מרבני העיר נתניה ומבכירי הרבנים בצה"ל,והרב יוסף אליהו לוין רב בירושלים והרב זאב לוין, רב בבני ברק וממשיך את מורשתו של אביו ב'הוצאת עין הרע' ושאר סגולות. בין חתניו הרב יוסף קרויזר, בנו של הרב זונדל קרויזר, והרב דוד יהודה בורשטיין, בנו של הרב שלמה בורשטין.

פועלו
-----

מצעירותו היה יד ימינו של אביו וסייע לו בפעילויות החסד השונות. נהג להתלוות אל אביו בביקוריו התכופים בבתי חולים ובבתי סוהר, אצל אסירים, חולים ואלמנות. לאחר מות אביו המשיך במנהגו לבקר חולים ולעודד מוכי גורל. מדי ראש השנה נהג לתקוע בשופר בבית החולים למצורעים בשכונת טלביה.

הרב לוין נמנה עם הקבוצה, בראשות אביו, שערכה את גורל הגר"א לזיהוים של חללי מחלקת הל"ה. הוא ערך את הגורל גם בעצמו מספר פעמים.

היה רב בית הכנסת "זהרי חמה" בירושלים, ובמשך שנים מסר בו את השיעור היומי, שירש מאביו.

נחשב בעל כוח ברכה ועסק בסגולות וקמעות. ברשותו היה קמע שקיבל בירושה מאביו, שאותו נתן ליולדות כסגולה ללידה קלה. כמו כן היה מעניק מטבעות כדי שהמתברכים על ידו יחלקו אותן לצדקה. קיבל מאביו נוסח של תפילה קבלית נגד עין הרע.

לקריאה נוספת
------------

* ספר הזיכרון **תפארת רפאל**, תשס"ו

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310045905171
* ISNI: 0000 0000 4277 6086
* LCCN: no2006108611
* VIAF: 298041554
* WorldCat: lccn-no2006108611

 |
**אנוקספרין** (באנגלית **Enoxaparin**), היא תרופה המעכבת קרישת דם (אנטיקואגולנטית). אנוקספרין נמכר תחת השם מסחרי בישראל **קלקסן** (באנגלית **clexane**), והיא ניתנת לחולים בקבוצת סיכון לאירוע של קריש או תסחיף דם החוסם עורק או וריד.

אנוקספרין שייכת למשפחת התרופות שהן נגזרות הפרין בעלות משקל מולקולרי נמוך. מתן של אנוקספרין (בהזרקה תת־עורית) נוח יותר לעומת הפרין (בעירוי לתוך הווריד), ונחשב במרבית המקרים לבטוח יותר בהשוואה להפרין.

שימוש רפואי
-----------

אנוקספרין משמש בעיקר לטיפול ב:

* פקקת הוורידים העמוקים (באנגלית: Deep vein thrombosis - DVT).
* תסחיף ריאתי (באנגלית: Pulmonary Embolism - PE)
* מניעה של פקקת הוורידים העמוקים, לאחר ניתוחים אורתופדיים וניתוחים אחרים, שלאחריהם המטופל מוגבל בתנועה.
* טיפול בתעוקת חזה לא יציבה או במהלך התקף לב.
* מניעת היווצרותם של קרישי-דם בצנרת הדיאליזה בחולים שמטופלים בדיאליזה מסוג המודיאליזה.

מנגנון פעולה
------------

אנוקספרין נקשר לאנטיתרומבין ומונע ממנו אינטראקציה עם פקטור קרישה Xa (עשר אקטיבי).

פרמקולוגיה
----------

### ספיגה

זמינות ביולוגית של אנוקספרין היא 100%.

### פיזור

נפח פיזור של אנוקספרין 4.3 ליטר.

### מטבוליזם

מטבוליזם של אנוקספרין מתרחש בכבד על ידי דה-סולפציה ודה-פולימרזציה.

### סילוק

מנה חד פעמית תת-עורית של אנוקספרין היא בעלת זמן מחצית חיים של 4.5 שעות.

בערך 10-40% מהתרופה מפונה דרך הכליות. יש להתאים מינון בחולים עם אי ספיקת כליות.

הריון
-----

ניתן לתת אנוקספרין במהלך הריון אם הרופא המליץ על כך. התרופה שייכת לקטגוריה B. אנוקספרין לא חודרת דרך השליה.

תופעות לוואי
------------

תופעות הלוואי של אנוקספרין הנפוצות מאד כוללות דימום חיצוני או פנימי ועליה באנזימי כבד (אמינוטרנספרזות). שכיחים גם נטיה מוגברת לחבלות, פריחה אדומה או ורודה, כואבת או מגרדת, כאב ראש, ירידה בספירת תאי דם אדומים ועליה ברמת טסיות דם.

ביאורים
-------

1. ↑  קטגוריה B: מחקרים בחיות אינם מעידים על סיכון לעובר ואין מחקרים מבוקרים בנשים הרות, או שמחקרים בחיות הדגימו סיכון לעובר שלא הוכח במחקרים מבוקרים בנשים הרות.

קישורים חיצוניים
----------------

ויקישיתוף מדיה וקבצים בנושא **אנוקספרין** בוויקישיתוף
* אינפומד
* medscape

הערות שוליים
------------

1. ↑  Benjamin Brenner, Enoxaparin use in pregnancy: state of the art, **Women's Health (London, England)** 3, 2007-01, עמ' 9–14 doi: 10.2217/17455057.3.1.9 (באנגלית)
2. ↑  סאנופי-אוונטיס ישראל, קלקסן - עלון לצרכן, באתר מאגר התרופות - משרד הבריאות, ‏11/2022 (בעברית)
**סעיד מקאסי** (בצרפתית: **Saïdi Abedi Makasi**; נולד ב-20 באוגוסט 1982) הוא כדורגלן עבר רואנדי, ששיחק בעמדת החלוץ.

קריירה
------

מקאסי התחיל את הקריירה שלו בקבוצות כדורגל מקומיות באוגנדה בה שיחק עד גיל 20, למעט חצי עונה ברינאייסנס קיגאלי מרואנדה.

בקיץ 2002, מקאסי חתם בסטורמביק מהליגה הבלגית השנייה. שנה לאחר מכן, עברה הקבוצה לבריסל ובהתאם למעבר שינתה את שמה. מקאסי, נשאר בקבוצה ובינואר 2004 הושאל למכלן מהליגה השלישית בבלגיה. בינואר 2005, חתם בסקאריאספור.

ב-10 בנובמבר 2006, מקאסי חתם בהפועל פתח תקווה מליגת העל. ב-18 בנובמבר, רשם את הופעת הבכורה שלו בליגה בהפסד 1–2 למכבי חיפה.

ב-7 ביולי 2007, מקאסי חתם במכבי הרצליה. ב-31 בינואר 2008, מקאסי הושאל להפועל באר שבע מהליגה הלאומית.

בקיץ 2008, מקאסי חתם בדיפה חסאני אל-ג'דידה וכעבור שנתיים חתם בווידאד פאס.

בהמשך הקריירה שיחק בראיון ספורט, אספויר ומונאגנו בוקאוו.

ב-12 באוקטובר 2003, מקאסי ערך את הופעת הבכורה שלו בנבחרת רואנדה בניצחון 0–3 נגד נמיביה. ב-1 בפברואר 2004, מקאסי הבקיע את שער הבכורה שלו בנבחרת בניצחון 0–1 נגד הרפובליקה הדמוקרטית של קונגו, מולדתו במסגרת גביע אפריקה לאומות 2004.

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  דוד מרואני‏, הפועל פ"ת: קולמבו שוחרר, מקאסי חתם, באתר וואלה!‏, 10 בנובמבר 2006
2. ↑  תומר גנור, סעיד מקאסי חתם במכבי הרצליה, באתר ynet, 7 ביולי 2007
3. ↑  אייל בן יעקב וארז מיכאלי‏, סעיד מקאסי עבר לבאר שבע, באתר וואלה!‏, 31 בינואר 2008
**כריסטופר דניאל בארנס** (באנגלית: **Christopher Daniel Barnes**; נולד ב-7 בנובמבר 1972) הוא שחקן ומדבב אמריקאי.

ביוגרפיה
--------

בארנס נולד בעיר פורטלנד שבמדינה מיין ולו אח ואחות. בילדותו הופיע בפרסומת.

ב-1984 שיחק בסרט "American Dreamer",שעסק בעקרת בית אמריקאית המאבדת את זיכרונה במהלך טיול בפריז. בין 1986–1987 שיחק את אחד משני התפקידים הראשיים בסדרת המדע הבדיוני "Starman". בין 1988–1989 שיחק בקומדיית המצבים "המעון של משפחת הרפר".

בשנת 1990 שיחק בסרט הטלוויזיה "Exile" העוסק בחבורת נערים השוהים על אי טרופי. הוא הופיע בקומדיית הטלוויזיה !Spring Fling משנת 1995. הוא שיחק את גרג בריידי בסרט "The Brady Bunch Movie" המהווה פרודיה על סדרת הטלוויזיה "משפחת בריידי", הוא ביצע את התפקיד גם בסרט ההמשך "A Very Brady Sequel".

ב-2004 שיחק בקומדיה הרומנטית "Shut Up and Kiss Me".

הוא דיבב את הנסיך אריק בסרט "בת הים הקטנה", וכן דיבב את הנסיך בשני סרטי ההמשך של "סינדרלה", "סינדרלה 2: חלומות מתגשמים" ו"סינדרלה 3: אהבת אמת".

הוא דיבב את הדמות הראשית של ספיידרמן בסדרה "ספיידרמן: סדרת האנימציה". בנוסף הוא דיבב גם מספר משחקי וידאו.

קישורים חיצוניים
----------------

ויקישיתוף מדיה וקבצים בנושא **כריסטופר דניאל בארנס** בוויקישיתוף
* 

* אתר האינטרנט הרשמי של כריסטופר דניאל בארנס

* כריסטופר דניאל בארנס, במסד הנתונים הקולנועיים IMDb (באנגלית)

* כריסטופר דניאל בארנס, באתר AllMovie (באנגלית)

* כריסטופר דניאל בארנס, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 7330 055X
* LCCN: no2006128466
* VIAF: 46528803
* WorldCat: lccn-no2006128466

 |
חבלן משטרת ישראל ורובוט חבלה "**במבי**" בפעולה.
**במבי** הוא רובוט חבלה ישראלי שנמצא בשימוש משטרת ישראל ונועד לחבלה, סילוק פצצות וטיפול בחפצים חשודים בשטח עירוני צפוף. ה"במבי" פותח בישראל בסוף שנות ה-80 של המאה ה-20 ועבר מאז שדרוגים רבים. בשנת 2017 צפוי להיקלט במשטרת ישראל רובוט חבלה חדש ומתקדם ביותר שיחליף את "במבי".

מאפיינים
--------

"במבי" הוא רובוט קטן בצבע צהוב המונע על ידי ארבעה גלגלים עם צמיגים. הוא כולל זרוע עם צבת ורובה שוטגאן (שניתן להתקין או להסיר בהתאם לצורך) לטיפול בחפצים חשודים ומטעני חבלה. הוא מצויד בשתי מצלמות: מצלמה קדמית לניווט ומצלמה על הזרוע. "במבי" נשלט בשלט רחוק אלחוטי. החבלן המפעיל נמצא מאחורי מחסה ופעולות הרובוט מוקרנות לחבלן בטלוויזיה.

פיתוח
-----

ב-1984 פרסמה משטרת ישראל מכרז משטרתי לפיתוח רובוט לסילוק פצצות. במכרז הגדירה משטרת ישראל את הדרישות והמשימות של הרובוט: ניטרול מטעני נפץ, הגעה לאזורים מבוצרים אשר אדם לא יכול להתקרב אליהם וכן תצפית. חברת "סיון המאה ה-21" זכתה במכרז וסיפקה למשטרה את הרובוטים הראשונים שכונו "צרעה" ואחר כך זכו לשם "במבי". 

בפיתוח הרובוטים המתנייעים התקשרה סיון עם 21th Century חברה קטנה באטלנטה בארצות הברית, העוסקת ברובוטים. שתי החברות הקימו שותפות - חברת "סיון המאה ה-21" - וזו שכללה את הרובוט הראשוני של חברת סיון הישראלית ("הדבור"), ובמקביל החלה לפתח דגמים נוספים. הפיתוח של הרובוט החל בהמצאתו של יצחק (גודי) אגדי, בשיתוף עם מחלקת החבלה של משטרת ישראל והיחידה לסילוק פצצות בחיל ההנדסה. ראש פרויקט ה"דבור" הוא אמיר הרמתי - אשר שירת ביחידת החבלנים של הצנחנים בצבא. ראש הפרויקט של ה"צרעה" הוא גד אבירן, לשעבר קצין הניסויים של היחידה לסילוק פצצות בצה"ל. בשל היות החברה חברה קטנה, את חלקי הרובוט ייצרו במפעל המרססים של דגניה וכן במפעלים נוספים ואת ההרכבה מבצעים במתקן החברה ברעננה. "במבי" הוא הכינוי שחבלני המשטרה נתנו לרובוט הישראלי, שנכנס לשימוש ב-1986.

שיווק הרובוט בעולם, ליחידות מיוחדות של צבא, משטרה, כיבוי אש ואחרים, נעשה בידי התעשייה הצבאית. 

* 
*

קישורים חיצוניים
----------------

* רובוטים בשימוש יחידות החבלה של ישראל, בפורום צבא וביטחון בפרש
* מידע על רובוט ה"במבי", בפורום צבא וביטחון בפרש
סוס צועני הוא גזע סוסי בית, זהו סוס קטן בעל גוף מוצק וחסון. לגזע זה לא היה רישום עד שנת 1996.

היסטוריה
========

סוס זה נוצר על ידי נוודים אירים ונוודים רומנים בבריטניה שחיפשו אחר סוס בעל כוח לשם משיכת השיירות שלהם. הם רצו סוס חזק, מתון וקל לאילוף. הם הרביעו בקפידה גזעים שונים של סוסי פוני וסוסי עבודה כבדים לשם כך.

גזע זה 'התגלה' על ידי שני אמריקאים שנסעו דרך בריטניה, הם הוקסמו מהסוס והתחילו ללמוד כל מה שיכלו על הגזע בשנת 1998 הגזע יובא אל אירופה ובאותה השנה נוצר גם רישומו.

מאפיינים
========

לסוסים הצוענים רעמה וזנב ארוכים, הוא מופיע בכל צבע, אחיד ומנוקד והוא בעל נוצות (פרווה ארוכה יותר בחלק התחתון של הרגל). 

גובהו של הסוסים הצועניים משתנה ונע בין 14 ל-15 ידיים. משקלו נע בין 1,000 ל-1,800 פאונד. הסוס הצועני בעל גוף כבד, רגליים קצרות וראש קטן. 

סוס צועני בצבע ערמון אחיד

שימוש
=====

גזע זה משמש למשיכת עגלות וכרכרות ולרכיבת דרסז'.

גלריה
=====

* 
* 
* 
* 
* 
* 
* 
* 
* 
* 
* 
* 
* 

1. ↑  Edward Hart, **The Coloured Horse and Pony**, Allen, 1993, עמ' 58–71. (באנגלית)
2. ↑  Emilie Hodkiewicz, צועני ונר: פרופיל גזע הסוסים, באתר SENAR, ‏4 אוק 2022
3. ↑  HORSE BREED: GYPSY HORSE, GLOBE TROTTING
4. ↑  Emilie Hodkiewicz, צועני ונר: פרופיל גזע הסוסים, באתר SENARS, ‏4 אוק 2022
5. ↑  The Gypsy Vanner Horse Breed
6. ↑  The Gypsy Vanner Horse Breed
7. ↑  Gypsy Vanner Horse
8. ↑  What to know about the Gypsy Horse
9. ↑  The Gypsy Vanner Horse Breed
**ראג'נדרה פראסאד** (**राजेन्द्र प्रसाद**, ‏האזנהⓘ‏?‏‏; 3 בדצמבר 1884 – 28 בפברואר 1963) היה מנהיג פוליטי הודי אשר כיהן כנשיא הודו הראשון.

פראסאד הצטרף לקונגרס הלאומי ההודי כחבר בתנועת העצמאות ההודית, והפך במהרה למנהיג פוליטי מרכזי מהאזור ביהר. כתומך נלהב של מהטמה גנדי, נעצר על ידי הכוחות הבריטים במהלך צעדת המלח בשנת 1931. פראסאד כיהן כנשיא הקונגרס הלאומי ההודי בין השנים 1935-1934. עם קבלת העצמאות של הודו מבריטניה, נבחר פראסאד לנשיא האספה המכוננת של הודו ולקח חלק פעיל בכתיבת החוקה ההודית. לאחר שהודו הפכה לרפובליקה בשנת 1950, נבחר פראסאד לתפקיד נשיא הודו והיה הראשון לכהן בתפקיד זה.

ביוגרפיה
--------

פראסאד נולד ב-3 בדצמבר 1884 בהודו הבריטית בתקופת הראג' הבריטי בעיר קטנה באזור ביהר. הוא קיבל חינוך מוסלמי ולמד בילדותו מתמטיקה, ואת השפות אנגלית, הינדית ופרסית. ביוני 1896, בגיל 12 התחתן פראסאד עם ילדה בגילו שהכיר בבית ספר. פראסאד הצטרף לאוניברסיטה בכלכותה בשנת 1902 בתור סטודנט למדעים.

קריירה פוליטית
--------------

פראסאד החל את דרכו הפוליטית בשנת 1906, כאשר הקונגרס הלאומי ההודי קיים את מושבו השנתי בכלכותה. הוא עבד שם בתור מתנדב. בשנת 1911 הצטרף רשמית לקונגרס הלאומי ההודי. כעבור חמש שנים, בשנת 1916 פגש פראסאד במי שהפף בהמשך למושא הערצתו, מהטמה גנדי. הוא פרש מהקונגרס בשנת 1920, סיים לימודי משפטים והיה לעורך דין.

הוא חזר לקונגרס בשנת 1934 והתמנה באותה שנה להיות נשיא הקונגרס. בשנת 1935 התפטר מתפקידו כנשיא הקונגרס, וחזר לתפקיד בשנת 1939. ב-8 באוגוסט 1942 העביר הקונגרס החלטה בהנהגתו של פראסאד שהובילה למעצר של מנהיגים רבים על ידי הכוחות הבריטים. הוא נכלא באותה שנה והשתחרר לאחר 3 שנים, בשנת 1945.

לאחר שנוצרה ממשלת מעבר הודית-עצמאית בשנת 1946, מונה פראסאד לשר הממונה על החקלאות והמזון. עם קבלת העצמאות של הודו מהממלכה המאוחדת, מונה פראסאד לנשיא של האספה המכוננת של הודו. ב-1950, אחרי שהודו קיבלה את חוקתה והפכה לרפובליקה, נבחר פראסאד לנשיא הודו הראשון. הוא כיהן בתפקיד עד 14 במאי 1962.

פראסאד נפטר ב-28 בפברואר 1963 בעיר פטנה.

ראו גם
------

* נשיא הודו

קישורים חיצוניים
----------------

ויקישיתוף מדיה וקבצים בנושא **ראג'נדרה פראסאד** בוויקישיתוף
* ראג'נדרה פראסאד, באתר אנציקלופדיה בריטניקה (באנגלית)
* ראג'נדרה פראסאד, באתר "Find a Grave" (באנגלית)

| נשיאי הודו |
| --- |
| 

|  |
| --- |
| ראג'נדרה פראסאד • סרוופלי רדהקרישנן • זקיר חוסיין • (ורהגירי ונקטה גירי) • (מוחמד הידאיטוללה) • ורהגירי ונקטה גירי • פקרודין עלי אחמד • (בספה דנפה ג'אטי) • נילאם סנג'יווה רדי • זייל סינג • רמזוואמי ונקטרמן • שנקר דיאל שרמה • ק. ר. נאראיאנאן • עבדול קאלאם • פרטיבה פטיל • פרנב מוקהרג'י • ראם נאת' קובינד • דרופדי מורמו |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007463425005171
* BnF: cb12117707v (data)
* GND: 119287269
* ICCU: TO0V089827
* ISNI: 0000 0001 2121 5092
* LCCN: n50022518
* NKC: mzk2014801071
* NLA: 51306985
* NTA: 073272434
* SUDOC: 029581672
* Trove: 1219324
* VIAF: 14802549
* WorldCat: lccn-n50022518

 |
**להרים** הוא אלבום האולפן השני של המוזיקאי הישראלי סטטיק, אשר יצא לאור ב-9 באפריל 2024. זהו האלבום העוקב לאלבום הבכורה שלו, לירז (2023), שיצא לאחר פירוק הצמד סטטיק ובן-אל תבורי ב-2022. האלבום כולל הופעות אורח של עדן חסון, סטפן לגר, נס וסטילה, עדי ביטי ואודיה.

רקע והכרזה
----------

בפברואר 2023 הוציא סטטיק את אלבום הבכורה שלו, לירז, לאחר פירוק הצמד סטטיק ובן אל תבורי בשנת 2022, לאחר כשבע שנים של פעילות. את האלבום הקליט סטטיק בווילה בקיסריה לצד יוצרים ומפיקים שונים: מפיק הצמד סטטיק ובן-אל הקבוע ג'ורדי ותקליטנם דור גל, הפזמונאים רון ביטון ואיתי שמעוני, וצמד המפיקים Triangle. באפריל, כחודשיים לאחר צאתו של אלבום זה, נודע כי סטטיק החל לעבוד על אלבום שני יחד עם אותם יוצרים. לדברי סטטיק, תכנן להוציא את האלבום כבר בשנת 2023. עם זאת, צאתו נדחתה בעקבות מתקפת הפתע על ישראל ב-7 באוקטובר ומלחמת חרבות ברזל, והצהיר: "האלבום הזה לא מייצג את התקופה וגם לא את הרגשות שלי בתקופה הזו". הוא הוסיף: "רוב האלבום הזה הוא די קצבי ושמח. אני מרגיש שב'לירז' עוד הייתי קצת עצור וסגור מכל מה שעבר עלי. הגיע הזמן להשתחרר באלבום הזה".

ב-28 במרץ 2024, לקראת הכרזה רשמית על צאתו של האלבום, הכריז סטטיק באינסטגרם כי החל לעבוד גם על אלבומו השלישי, וטען: "לפני 10 שנים הבאנו לכאן את הדבר הזה שנקרא פופ ישראלי. אני מרגיש שבתור מי שהביא את זה אז, יש לי את הזכות לשפוט את זה גם היום. אני מקווה שהקולגות שלי רואים את זה ככה גם, אבל הדבר הזה, הפופ הישראלי, דועך ומשתנה והגיע הזמן שנמציא אותו מחדש", וחתם כי "יכול להיות שהאלבום השני שלי יהיה מסיבת הפרידה". באותו היום, חשף את שמו של האלבום, עטיפתו ותאריך צאתו בעמוד האינסטגרם שלו.

ב-29 במרץ, החל סטטיק לפרסם טיזרים לשירים מתוך האלבום בעמוד הטיקטוק שלו כאשר חשף כל יום שיר נוסף מהאלבום, וב-1 באפריל, הכריז על פתיחת חשבון OnlyFans, בו יחשוף קטעים משירים מתוך האלבום.

רשימת רצועות
------------


| מס' | שם | משך |
| --- | --- | --- |
| 1. | להרים | 2:15 |
| 2. | אמא | 2:15 |
| 3. | מונקו | 2:31 |
| 4. | פלאשים | 2:02 |
| 5. | קיצי | 2:30 |
| 6. | אש ומים | 2:26 |
| 7. | אוי ואבוי (עם עדן חסון)  | 2:43 |
| 8. | פינגווין במדבר | 2:33 |
| 9. | טור דה פראנס (עם סטפן לגר)  | 1:59 |
| 10. | פרנציפ (עם נס וסטילה)  | 2:20 |
| 11. | מכשפה (עם עדי ביטי)  | 2:18 |
| 12. | רסיסי קריסטל (עם אודיה)  | 2:25 |
| **משך כולל:** | **28:24** |

הערות שוליים
------------

1. ↑  גיל משעלי, ‏פרטים חדשים: סטטיק כבר עובד על הפרויקט הגדול הבא שלו, באתר ‏מאקו‏, 19 באפריל 2023
2. ↑  רוני שיינר, סטטיק על האלבום החדש: "לא מייצג את הרגשות שלי", באתר אייס, 22 בפברואר 2024
3. ↑  נועם כהן, ‏סטטיק הכריז שמבחינתו - הפופ הישראלי הגיע לקיצו. "זו מסיבת הסיום", באתר ‏מאקו‏, 28 במרץ 2024
4. ↑  גיל משעלי, ‏סטטיק חושף אלבום שני בדרך ומכריז: "מסיבת פרידה מהפופ", באתר ‏מאקו‏, 28 במרץ 2024
5. ↑  גיל משעלי, ‏"יותר חשוף מאי פעם": סטטיק פתח אונליפאנס, באתר ‏מאקו‏, 1 באפריל 2024

| סטטיק |
| --- |
| דיסקוגרפיה |
| אלבומי אולפן | לירז ‏•‏‏ להרים |
| שירים | "לירז" ‏•‏‏ "רונדלים" ‏•‏‏ "הפשע המושלם" ‏•‏‏ "להיט של שיר אחד" ‏•‏‏ "טרנטולה" ‏•‏‏ "יחד תמיד" |
| השתתפות בשירים | "בא לה לרקוד" ‏•‏‏ "דוביגל" |
| ערכים קשורים | סטטיק ובן-אל תבורי ‏•‏‏ "קטן עלינו" ‏•‏‏ לירז – הגירושים הכפולים של סטטיק |
**ילה דוין** (בהולנדית: **Jelle Duin**; נולד ב-27 בינואר 1999) הוא כדורגלן הולנדי המשחק בעמדת החלוץ בהפועל ירושלים.

קריירה
------

דוין התחיל את הקריירה שלו בקבוצת הילדים של קונינגקלייקה, ממנה עבר להארלם ובגיל 11 הצטרף לא.ז. אלקמאר. ב-22 בדצמבר 2017 ערך את הופעת הבכורה שלו בצעירי אלקמאר במשחק נגד ניימכן בהפסד 7-2 בו גם הבקיע את שער הבכורה שלו בקבוצה.

ב-2 בספטמבר 2019 הושאל לפולנדם, במדיה כבש 5 שערים ב-14 משחקים. ב-31 ביולי 2020 הושאל למאסטריכט בהסכם עד לסיום העונה, אולם בינואר חזר לאלקמאר. 

ב-19 באוגוסט 2022 דוין הושאל לאורהוס מליגת העל הדנית לעונה אחת, עם אופציה לרכישה. ב-4 ביוני 2023 נערך המשחק האחרון של העונה בו עלה דוין מהספסל בדקה ה-71 במצב של 3-0 לברונדבי. תוך רבע שעה דוין כבש צמד ואף גרם לפנדל אותו הבקיע חברו לקבוצה פטריק מורטנסן. המשחק נגמר בתוצאה 3-3, שעזר לאורהוס להבטיח את המקום השלישי בליגה.

ב-8 בספטמבר 2023 הושאל להפועל ירושלים מליגת העל.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  גיא בן זיו, ‏חלוץ חדש בבירה: יילה דוין חתם בהפועל ירושלים, באתר ONE‏, 8 בספטמבר 2023
**BEOK** הוא אתר אינטרנט ישראלי, שהושק בשנת 2005, ומשמש כפורטל בתחום הרפואה והבריאות בעברית.

האתר הוקם בסוף שנת 2005, על ידי עוזי ויעל לוי כחלק משיתוף פעולה עם אתר MSN‏. BEOK היווה למעשה את ערוץ הבריאות של אתר MSN. האתר מנוהל על ידי חברת טרפיקו בע"מ.

האתר החל לפעול בשנת 2005 ובכל חודש מבקרים באתר מאות אלפי גולשים. לתשדירים בערוץ הווידאו של האתר יותר ממיליון ורבע צפיות.

מבנה האתר ותכניו
----------------

אתר BEOK מספק מידע, ייעוץ והכוונה בתחומי הרפואה והטיפול ומאפשר קשר ישיר באמצעות רשת חברתית מקוונת, בין הגולשים לבין רופאים מומחים, מטפלים, פסיכולוגים ועורכי דין לזכויות רפואיות.

הפורטל כולל מאות פורומים, המנוהלים על ידי רופאים ואנשי מקצוע מומחים, כ-15,000 מאמרים, כ-220 סרטוני וידאו מקוריים, מחשבונים מתחום הבריאות והרפואה, אינדקס רופאים עם כ-46,000 רשומים, אינדקס נותני שירותים, אינדקס תרופות, מדור לפענוח בדיקות ואזורי תוכן נוספים.[דרושים מקורות]

האתר בנוי ממספר תחומי ידע:

* פורומים רפואיים – מעל ל-250 פורומים רפואיים בתחומים שונים
* רופאים מומחים – מעל ל-45 אלפי רופאים
* סרטוני רפואה – מאות סרטונים בערוץ הבריאות
* אינדקס תרופות – מאגר על כ־4,500 תרופות הקיימות בישראל, כולל אופן השימוש, תופעות לוואי, ומינונים
* מחשבוני בריאות – מחשבוני היריון, לב ותזונה
* פענוח בדיקות – הסבר על תוצאות כ-160 בדיקות מעבדה
* מילון רפואי הכולל כ־80 ערכים
* מידע על אודות 40 שבועות היריון (בנוגע לעובר, ליולדת, ולבדיקות שונות), התפתחות תינוקות מלידה ועד גיל שנתיים
* פירוט על אודות 36 ויטמינים ותוספי מזון (חשיבותם, מחסור ומקורות)
* מאגר של כ־300 תרופות סבתא.

קישורים חיצוניים
----------------

* אתר האינטרנט הרשמי של BEOK
* סרטונים בערוץ של BEOK, באתר יוטיוב

הערות שוליים
------------

1. ↑  אתרי הבריאות הכי טובים, באתר ‏מאקו‏, 7 באוקטובר 2010
2. ↑  חמשת אתרי הבריאות הכי טובים בארץ, באתר ‏מאקו‏, 14 בספטמבר 2011
**ספייאי** (באנגלית: **SpyEye**) היא נוזקה הנשלחת אל משתמשי מחשב על מנת לגנוב סיסמאות ופרטים רגישים ממחשבם באמצעות מילוי אוטומטי של טפסים ורישום הקשות.

הנוזקה נשלחת אל משתמשי מערכת ההפעלה חלונות המפעילים את דפדפני האינטרנט הבאים: Firefox, Chrome, Opera, Internet Explorer.

הנוזקה התגלתה לראשונה בשנת 2009 לאחר שנמכרה בפורומים ברשת הדארקנט תמורת כ-500 דולרים.

מטרתה העיקרית של הנוזקה היא איסוף נתונים פיננסים ופרטי הזדהות לחשבונות שונים, להעבירם לתוקף שיבצע פעילות בלתי מורשית ולהציג למשתמש מידע שגוי.

הנוזקה הדביקה מחשבים בארצות הברית, בריטניה, מקסיקו, קנדה והודו, כ-97 אחוזים מהקורבנות היו ארגונים ומשתמשים מארצות הברית.

בשנת 2016, נעצרו כותבי הקוד של הנוזקה, אלכסנדר אנדרייביץ' פנין (Aleksandr Andreevich Panin) שנידון ל-9 שנות מאסר וחמזה בנדלאג' (Hamza Bendelladj) שהואשם בגניבה ונידון ל-24 שנות מאסר.

ראו גם
------

* וירוס
* תולעת מחשב
* אבטחת מחשב אישי

קישורים חיצוניים
----------------

* כל ישראלי שלישי נמצא תחת מתקפת נוזקה, באתר Telecomnews
* קספרסקי: מותגי אופנה, מוכרים על כוונת ההאקרים, באתר Itportal

הערות שוליים
------------

1. ↑  Trojan:Win32/Spyeye
2. ↑  SpyEye Targets Opera, Google Chrome Users – Krebs on Security (באנגלית אמריקאית)
3. ↑  Menachem Marom, קספרסקי:מותגי אופנה, מוכרים על כוונת ההאקרים אבטחת מידע, באתר ITportal - תוכנה | חומרה | סיסטם | אינטרנט | תקשורת, ‏2018-11-22
4. ↑  Endpoint Protection - Symantec Enterprise, community.broadcom.com
5. ↑  Jeremy Kirk, SpyEye Trojan defeating online banking defenses, Computerworld, ‏2011-07-26 (באנגלית)
6. ↑  יוסי הטוני, מפתח נוזקה לעולם הבנקאות נאסר לתשע שנים וחצי, באתר אנשים ומחשבים, ‏2016-04-21